fi en fi it fi es fi fi fi fi fi fi fi fi it fi fi fi fi fi fi fi id fi en fi en fi km km fi fi fi fi fi fi fi fi fi fi fi en fi et en fi fi fi fi fi en fi fi fi fi km fi en fi fi fi fi fi en fi fi fi en fi fi fi en fi fi fi fi en en
Use tab to navigate through the menu items.
Toivottavasti teillä on kaikki hyvin.
Poikkeustilanne on vaikuttavat vahvasti meidän kaikkien arkeen ja varmasti myös kaikkien
yhdistysten toimintaan. Olemme jokainen joutuneet tahoillamme siirtämään tai mahdollisesti
perumaan kokonaan monia hienoja keväälle suunniteltuja tapahtumia. Terveys on nyt tärkeintä.
Valitettavasti myös Kirjailijayhdistysten Talvipäivät ja Vestäjien huolella suunnittelema upea
ohjelma jouduttiin perumaan vain viikkoa ennen tilaisuutta. Tällä hetkellä ei vielä ole selvää,
milloin yhdistysten vuositapaaminen ja ensi vuoden Talvipäivät järjestetään ja milloin tämän
vuoden Suunta-palkinto jaetaan – tiedotamme asiasta tarkemmin heti kun mahdollista.
Olemme koonneet tähän kirjeeseen poimintoja kirjallisuuskentän kuulumisista sekä kattavan
listauksen kirjoituskilpailuja. Onneksi on kirjoja – onneksi voimme yhtä kirjoittaa!
Anna Chydenius / verkoston sihteeri
Meneillään olevana poikkeusaikana verkossa tapahtuvalla yhteydenpidolla on entistä keskeisempi
rooli! Kirjailijayhdistysten omassa Facebook-ryhmässä on mahdollista jakaa vinkkejä liittyen
kirjallisuuteen ja yhdistystoimintaan. Klikkaa itsesi mukaan: Kirjailijayhdistykset!
Kirjailijaliitto on läsnä seuraavissa kanavissa:
Tule mukaan, seuraa meitä ja vinkkaa meille myös oman yhdistyksesi somekanavista!
Uusi tietopaketti kirjailijan ammatista
Kirjailijaliiton sivuilta löytyy uusi tietopaketti kirjailijan ammatista. #AmmattinaKirjailija -sivulla annetaan vastauksia usein kysyttyihin kysymyksiin: Mitä kirjailija tekee? Miten kirjailijaksi tullaan? Mitä kirjailija tienaa?
Lisäksi sivulta löytyy vinkkejä erityisesti kirjallisuustapahtumien järjestäjille ja kirjailijoiden tekstejä käyttäville. Sivu on tarkoitettu avuksi kaikille alalla toimiville. Otamme mielellämme vastaan myös kehitysehdotuksia tietoaineiston kasvattamiseksi: millaisissa asioissa yhdistyksiä lähestytään ja millaista tietoa kirjailijan ammatista kaivataan? Vinkkejä voi lähettää osoitteeseen anna.chydenius@kirjailijaliitto.fi.
Lukukeskus kehittää Otavan Kirjasäätiön tuella virtuaalista toimintaansa vastaamaan poikkeusolojen tarpeita. Virtuaaliset kirjailijavierailut tarjoavat uudenlaisen vierailumuodon ja avaavat uusia mahdollisuuksia lukemista ja lukutaitoa tukevaan työhön. Virtuaalivierailuihin voi tutustua ja niitä voi tilata Lukukeskuksen sivuilla.
Kirjastojen sulku ei vaikuta lainauskorvaukseen
Sanasto tiedottaa verkkosivuillaan, että koronaviruksen aiheuttama poikkeustilanne ja kirjastojen kiinniolo ei tämänhetkisen tiedon mukaan vaikuta lainauskorvauksiin. Kuluvan vuoden 2020 kirjastolainoista maksetaan lainauskorvausta vuoden 2021 lopussa ja valtion budjetissa lainauskorvauksille varattu kokonaismääräraha pidettäneen samana, vaikka tämän vuoden kokonaislainamäärä laskisi poikkeustilanteen johdosta merkittävästikin. Poikkeustilanne ei myöskään vaikuta lainauskorvausten tilitysaikatauluun.
Ylimääräisiä apurahoja haettavana koronatilanteessa.
Monet toimijat ovat järjestäneet koronaepidemian myötä pikaisia apurahahakuja ja lisärahoitusta kulttuurialalle. Olemme koostaneet sivuillemme tietoa apurahoista ja tuista, joita kirjailijat voivat hakea. Artikkelia päivitetään koko kevään ajan.